钦定古今图书集成/理学汇编/学行典/第196卷 > 赵景鸾
## 钦定古今图书集成/理学汇编/学行典/第196卷 > 赵景鸾

按《许州志》：“赵景鸾，临颍人。年数岁，遇母疾，忧戚如成
人。母不食，景鸾亦不食，乡人称为小孝子。及长事母，
动息起居无不以身先之。举弘治壬子乡试，既上选，
父得瘫疾，鸾昼侍左右，夜即卧于榻前，以身为父耳
目手足者五年。比卒，哭泣不欲生，衰服不去体，有间
则读丧礼。世所尚浮屠道象之说，一不以自染。其惇”
正笃孝如此。